***Tribunal interdioecesanum primae instantiae in* civitate *Neoplantensi***

***Újvidéki Egyházmegyeközi Elsőfokú Bíróság***

***Međubiskupijski sud prvoga stupnja u Novom Sadu***

***Tájékoztató azok számára, akik fontolgatják, hogy házassági semmisségi pert indítsanak***

***(1671-1691 kán.)***

MIKOR LEHET EGYHÁZI BÍRÓSÁGHOZ FORDULNI?

* Figyelembe ajánljuk a kérelem (azaz keresetlevél) beadása előtt:
  + Beszélgessen el plébánosával (a lakóhely szerintivel vagy a pótlakóhely szerinti is lehet).
  + Kérje ki olyan személy véleményét, aki járatos a kánonjogban.
  + Tanulmányozza az ezzel kapcsolatos kánonjogi szakirodalmat.
* A kánonjogban járatos személlyel való beszélgetés után jobban el tudja dönteni, hogy:
  + Az Ön esetében van-e *jogalap*, azaz házassága rendelkezik-e olyan kánonjogi okokkal, amelyek megalapozzák a semmisséget.
  + Rendelkezik-e *elégséges bizonyítékkal* a keresethez.
  + Hogyan kell helyesen összeállítani a keresetet és összegyűjteni minden szükséges csatolandó iratot.

Amennyiben a plébánossal vagy a kánonjogban járatos személlyel való beszélgetés után úgy látja, hogy nincs meg a kellő jogalap vagy nem áll rendelkezésre elégséges bizonyíték a kereset megindításához, azt tanácsoljuk, hogy kérelmét ne adja be a bíróságnak, mert az ilyen kérelmet a bíróság nem fogadja el és csak feleslegesen fogja befizetni a megfelelő illetéket, nem is beszélve arról, hogy csalódásnak teszi ki önmagát.

A felek a fent felsorolt szempontok betartása nélkül ne adjanak be keresetet, ezek az előzetes lépések arra szolgálnak, hogy jobban megismerjék/átlássák jelenlegi helyzetüket, hasznos adatokat rendelkezzenek a bírósági eljárás megindításához, történjen az rendes vagy rövidebb eljárás formájában.

KI AZ ILLETÉKES BÍRÓSÁG?

A bíróság illetékessége a következő kritériumok szerint állapítható meg:

* A házasságkötés helyének bírósága.
* Egyik vagy mindkét fél lakóhelyének vagy pótlakóhelyének bírósága.
* Annak a helynek a bírósága, ahol a bizonyítékok többségét ténylegesen össze kell gyűjteni.

A Belgrádi érsekség, a Szabadkai és Nagybecskereki püspökség és a Bácskeresztúri Szent Miklós eparchia hívei számára, vagy ha a házasságkötés a fentiek területén történt meg, az Újvidéki Elsőfokú Egyházmegyeközi Bíróság az illetékes.

A fent említett érsekség, püspökségek, vagy eparchia híveinek, akik valamely másik egyházmegye területén, vagy külföldön kötötték meg azt ajánljuk, hogy keresetüket azon a bíróságon adják be, amely arra a területre illetékes, mert rendszerint az egyik fél, a bizonyítékok és tanúk nagy része, ott élnek illetve ott találhatóak. Az Újvidéki Elsőfokú Egyházmegyeközi Bíróság is illetékességgel rendelkezik ilyen esetekben, de a felekkel való kommunikáció nehézkesebb, ami az egész folyamatot hosszadalmassá teszi és a bírósági kiadásokat is megnöveli a távolság miatt, ezért ésszerűbb ilyen esetben más bírósághoz fordulni a házassági pert nézve.

MIT KELL A KERESET BEADÁSA ELŐTT FELTÉTLENÜL MEGTENNI?

* Tájékozódni a írósági illeték összegéről.
* Összeállítani a keresetlevelet.
* Értesíteni az Alperest a kereset beadásáról, vagy ezt közösen tenni meg.
* Értesíteni a leendő tanúkat a perben való tanúskodásukról.

MIT KELL A KERESETLEVÉLNEK TARTALMAZNI A RENDES ELJÁRÁSHOZ?

Szükséges a következő:

* Meg kell neveznie a *bírót,* akitől a saját jogainak megvédését kéri. Elég megnevezni az egyházmegyei bíróság címét, melynél a perfelvételt kérik. (*MEĐUBISKUPIJSKI SUD PRVOGA STUPNJA U NOVOM SADU – ÚJVIDÉKI EGYHÁZMEGYEKÖZI ELSŐFOKÚ BÍRÓSÁG, Futoška ulica 9, SRB-21000 Novi Sad*).
* Feltüntetni a kérelem (kereset) tárgyát (pl. a házasság semmisségének megállapítása; a házastársak különválása a házassági kötelék megmaradásával – szeparációs eljárás).
* Feltüntetni melyik házasságról van pontosan szó (hol és mikor lett megkötve, kik között köttetett a házasság – mindkét házasfél adatait meg kell adni).
* Pontosan meg kell jelölni a kereset *alapját és a jogcímét*, azaz legalább általánosságban felsorolni a tényeket és a bizonyítékokat, amelyekkel alá lehet támasztani mindazt, amit állít. A keresetben pontosan meg kell nevezni a házasság semmisségének kánoni okát/okait és ezek melyik félnél állnak fenn. A kereset tárgya a keresetlevélből kell kiinduljon, abban azt ki kell fejteni, és legalább általánosságban felsorolni az idevonatkozó bizonyítékokat. A házassági semmisségi perekben a házasság semmisségének kánoni oka házassági beleegyezés pillanatában (házasságkötés ideje) meg kell hogy legyen. Amennyiben a felperes nem jelöli meg pontosan milyen jogalapra hivatkozik, vagy legalább általánosságban nem sorolja fel a tényeket és bizonyítékokat, amelyekkel az állítását alátámasztja, a bíró az ilyen keresetet nem tudja elfogadni (1504, 2° kán.).
* Meg kell jelölnie a helyet, ahol a felperes lakik (hol van a lakóhelye/pótlakóhelye).
* A keresetnek az alperes *lakóhelyét vagy pótlakóhelyét* is tartalmaznia kell (1408 kán.).
* A keresetet a felperesnek sajátkezűleg kell aláírnia, és keltezve (év, hónap, nap) kell lennie.

Amennyiben mindkét házasfél egyezik az eljárással, mindketten aláírhatják a keresetet

* Ajánlott a keresetlevelet gépelt formában megírni (lehet azonban kézzel írott is), de mindenképpen sajátkezűleg kell aláírni.

MI MINDENT KELL A KERESETLEVÉLHEZ MÉG KÖTELEZŐEN CSATOLNI?

1. Plébániai házasságlevél (*eredeti*);
2. Jegyesvizsgálati jegyzőkönyv – Examen sponsorum (*másolat*);
3. Polgári házasság felbontásáról szóló okirat (*másolat*);
4. Felperes keresztlevele (*eredeti*);
5. Alperes keresztlevele (*eredeti*);
6. Szavahihetőségi igazolás, azaz a felperes plébánosának ajánlása;
7. Tanúk névsora; Egy külön papíron felsorolni a tanúk adatait: vezetéknév, név, cím és telefon, milyen viszonyban vannak (rokonság, barátok, ismerősök ... ), illetve az illető tanú miről tud tanúskodni. Feltüntetni, hogy a tanú az érvényességet érintő kánoni okok melyikéről tanúskodik. Az eljárás szempontjából hasznos, hogy a tanú ismerje a feleket a házasságkötés előtt, a házasságkötés idején és közvetlenül a házasságkötés után. A felperes legalább három tanút soroljon fel, akik a kereset tárgyában tanúskodhatnak.

MIKET LEHET MÉG CSATOLNI A KERESETLEVÉLHEZ?

Amennyiben van, a következőek is csatolhatók:

* hivatalból készített iratok, amelyek a keresetet támasztják alá (egészségügyi, bírósági, rendőrségi, szociális központi, társadalmi és karitatív intézmények általi és hasonlók);
* más bizonyítékok, amelyek azt támasztják alá, amit a felperes állít a keresetében (köz- vagy magánokiratok, személyes levelek, audiovizuális felvételek, hangfelvételek, fényképek, sms-ek/e-mailek és hasonlóak).

MIT KELL TARTALMAZNI ANNAK A KERESETNEK, AMELLYEL MEGINDÍTHATÓ A PÜSPÖK ELŐTTI RÖVIDEBB ELJÁRÁS ?

A házassági semmisségi keresetekben legtöbbször a rendes bírósági eljárás kerül alkalmazásra. E mellett létezik egy püspök előtti rövidebb eljárás is, melyet olyan esetekben lehet alkalmazni, amikor a semmisség nyilvánvaló.

A keresetlevélnek, mindaz mellett, amit a rendes eljárásban felsoroltunk, még tartalmaznia kell:

* Röviden, egészében és világosan felsorolni a tényeket, amelyekre a kérelmet alapozzuk.
* Felsorolni azokat a bizonyítékokat, amelyeket a bíró azonnal össze tud gyűjteni és csatolni tudja ahhoz az irathoz, amelyen a kérelem alapul.
* A bizonyítékok között, amelyek a keresetet támasztják alá, csatolni kell azokat az egészségügyi dokumentumokat is, amelyek nyilvánvalóan szükségtelenné teszik a hivatalból történő szakértők bevonását.

Hogy a püspök előtti rövidebb eljárás alkalmazható legyen ennek a két jogi feltételnek is egyszerre meg kell lennie:

1. A kérelmet mindkét házasfél együtt terjeszti elő vagy egyikük a másik egyetértésével.
2. Olyan tanúvallomások vagy okiratok által alátámasztott tárgyi és személyi körülmények merülnek fel, amelyek nem kívánnak részletesebb kutatást vagy vizsgálatot, és nyilvánvalóvá teszik az érvénytelenséget.

HOGYAN KELL BEADNI EGY KERESETET?

* A kereset beadható személyesen Újvidéken a bíróság székhelyén, vagy postán is elküldhető a következő címre:

*MEĐUBISKUPIJSKI SUD PRVOGA STUPNJA U NOVOM SADU*

*ÚJVIDÉKI EGYHÁZMEGYEKÖZI ELSŐFOKÚ BÍRÓSÁG*

*Futoška ulica 9, SRB-21000 Novi Sad*

A bíróség székhelye Újvidéken van (Futoška ulica 9, SRB-21000 Novi Sad; e-mail: *tribunalns1@gmail.com*), de vizsgálati ügyosztályai vannak a következő helyeken: Belgrád (Svetozara Markovića 20), Szabadka (Trg svete Terezije 3), Nagybecskerek (Trg Slobode 8, pf. 98) és Bácskeresztúr (Maršala Tita 64).